  Виталий Пронин Сьӧд зарезе усем Ту-154 самолётын вал Ижын вордскем Радик Закиров. Соин ӵош Сирие, экипажысь 8 муртэз лыдэ басьтытэк, лобе вал 84 адями - журналистъёс, Россиысь Армилэн А. Александров нимо ансамбльысьтыз артистъёс, эмчи Лиза Глинка но мукет дано адямиос. Соос мыно вал Сирие, Россиысь ожгарчиосты Выль арен ӟечкыланы. 25-тӥ толсуре Ту-154 самолёт Адлерысь лобӟемез бере радаръёсысь ышиз.Удмуртилэн Тӧроез Александр Соловьев мур кайгыремзэ вераз бырем адямиослэн ӵыжы-выжыоссылы. Соос пӧлын Ижысь Радик Закировлэн бӧлякъёсызлы но.1994-тӥ арын пияш йылпумъяз Ижысь 2-тӥ номеро искусствоосъя школаез. Соку ик пыриз Удмурт кун университетэ кунгож сьӧрысь кылъёсты дышетыны, но крезьгурлэсь палэнскыны ӧз быгаты. Университетын вылӥ тодон-валанъёс басьтэменыз валче крезьгур удысын дышетсконзэ азьланьтӥз крезьгуро школаын.2-тӥ курссэ йылпумъямез бере Радик Закиров кошкиз Москвае но пыриз Ипполитов-Иванов нимо крезьгуро кун училищее (али институтэ). Диплом басьтэмез бере ик вуиз А. Александров нимо хоре.УД  